**Organizacija dela v vrtcu od 1. 6. 2020 dalje**

Spoštovani starši, Nacionalni inštitut za javno zdravje nam je danes, dne 28. 5. 2020 posredoval dopis, v katerem je navedeno, da je možno nadaljnje postopno odpiranje vrtcev ob skrbnem spremljanju stanja in kakovostni izvedbi priporočenih ukrepov, in sicer na način, da lahko od 1. 6. 2020 dalje oddelki vrtcev delujejo v skladu z veljavnimi normativi, ki jih določajo predpisi s področja predšolske vzgoje.

Ministrstvo za izobraževanje, znanost in šport nam je prav tako danes posredovalo okrožnico, v katerem navajajo, da je Vlada Republike Slovenije Državnemu zboru RS predložila tretji interventni zakon – Zakon o interventnih ukrepih za omilitev in odpravo posledic epidemije Covid-19, v katerem je med drugim predvidena tudi oprostitev plačila staršev za vrtec, katerih otroci od **18. 5. do 30. 6. 2020 ne bodo obiskovali vrtca.**

Na elektronske naslove vam bomo poslali obvestilo s prilogami za prijavo otroka v vrtec od 1. 6. 2020 dalje in vsa ostala navodila povezana z organizacijo dela v vrtcu.

Prijazno vas pozdravljamo.

Polona Baznik Dvojmoč, l. r. Nina Pirc, l. r.

pomočnica ravnateljice vrtca ravnateljica